ჭითაალიში
ჭითაალიში — მთა საქართველოში, სამეგრელო-ზემო სვანეთის მხარეში, წალენჯიხის მუნიციპალიტეტში. მდებარეობს ეგრისის ქედის დასავლეთ ნაწილში, მდინარეების მაგანისა და თხეიშის (ენგურის მარცხენა შენაკადები) აუზების წყალგამყოფზე. სიმაღლე ზღვის დონიდან 2762 მ. აგებულია ბაიოსური პორფირიტული წყებით. კალთებზე ძველმყინვარული ცირკები და კარებია. მწვერვალი მახვილია, კალთები — ციცაბო. დამახასიათებელია სუბალპური და ალპური ლანდშაფტები.